OzLabs/hebrew-wiki-articles huggingface dataset:
מחוז וקספורד

מחוז וקספורד (באנגלית: County Wexford, באירית: Contae Loch Garman) הוא מחוז באירלנד. המחוז ממוקם בפרובינציית לנסטר, ובירת המחוז היא העיר וקספורד, על שמה הוא נקרא. המחוז הוקם על אדמות הממלכה האירית העתיקה היקינסלה. לפי מפקד אוכלוסין משנת 2016, מתגוררים במחוז כ-149,605 תושבים, רובם משתייכים לנצרות הקתולית. 62% מתושבי המחוז מתגוררים באזורים כפריים ורק כ-38% מתגוררים בערים ובעיירות. המחוז גובל במחוז ויקלו מצפון, במחוז קרלו מצפון מערב, במחוז קילקני ממערב ובים האירי ממזרח ומדרום.

אזור וקספורד היה מהאזורים הראשונים באירלנד שקיבלו עליהם את הנצרות, בתחילת המאה ה-5 לספירה. וקספורד הייתה האתר ההיסטורי אליו פלשו הנורמנים בשנת 1169, בהזמנתו של דרמוט מק'מורו, מלך היקינסלה ומלך לנסטר, מהלך שהיה לתחילת כיבושה של אירלנד על ידי ממלכת אנגליה. מחוז וקספורד היה משמעותי ביותר במהלך המרד האירי של 1798 נגד השלטונות הבריטיים, כאשר המורדים נחלו הצלחות משמעותיות בתחומו. גם במרידת חג הפסחא התבצעו הפגנות ומרידות בתחומי המחוז במקביל לאלו שהתרחשו בדבלין. מטוסים גרמנים הפציצו את העיירה קמפייל שבמחוז במהלך מלחמת העולם השנייה. ב-1963 ביקר נשיא ארצות הברית ג'ון פיצג'רלד קנדי במחוז והגיע לעיר אבותיו דונגסטאון.

==קישורים חיצוניים==

* 
* 

קטגוריה:לנסטר
וקספורד
יום השמאליים הבין-לאומי

יום השמאליים הבין-לאומי הוא יום מודעות המצוין כל שנה ב-13 באוגוסט. הוא נחגג לראשונה ב-13 באוגוסט 1976. כפי שמעיד שמו של היום, נוהגים לחגוג אותו מדי שנה כדי להעלות את המודעות הציבורית ליתרונות ולחסרונות שבהיותך שמאלי. הוא מפנה את תשומת הלב לאי-הנוחות הנגרמת לאנשים שידם הדומיננטית היא השמאלית בעולם שהוא ימני בעיקרו. הוא חוגג את הייחודיות שלהם ואת ההבדלים בין שמאליים (שבעה עד עשרה אחוזים מהאוכלוסייה) לבין רוב אוכלוסיית העולם. מאות מיליוני שמאליים בחברה בת-ימינו צריכים להסתגל לשימוש בכלים ובחפצים שתוכננו עבור ימניים.

ישנו גם צד נוסף ליום זה, והוא הגדלת המודעות לצרכים המיוחדים של ילדים שמאליים. בין השאר, שמאליים נמצאים בסיכון גבוה יותר לפתח סכיזופרניה.

== קישורים חיצוניים ==

* 
* 
* 
* 
* 

== הערות שוליים ==

קטגוריה:אירועים בחודש אוגוסט
שמאליות
קטגוריה:מועדים בין-לאומיים
דוד טלשיר

דוד טַלְשִׁיר (תש"ה, 1944 – ז' בטבת תשע"ז, 5 בינואר 2017) היה פרופסור בחוגים ללשון העברית באוניברסיטה העברית בירושלים ובאוניברסיטת בן-גוריון בנגב.

== ביוגרפיה ==
דוד טלשיר נולד במעלה החמישה. למד באוניברסיטה העברית בירושלים בחוגים ללשון העברית, למקרא ולהיסטוריה של עם ישראל. בשנת תשמ"א הגיש את עבודת הדוקטור שלו, שעסקה בנושא "שמות בעלי החיים בתרגום הארמי של השומרונים".

בשנים תשל"ב–תשנ"א לימד בחוג ללשון העברית באוניברסיטה העברית בירושלים. בשנים תשנ"א–תשנ"ז עבד במפעל המילון ההיסטורי של האקדמיה ללשון העברית. משנת תשנ"ד לימד במחלקה ללשון העברית באוניברסיטת בן-גוריון בנגב.

נבחר לחבר-יועץ של האקדמיה ללשון העברית בשנת תשנ"ט ולחבר מלא בשנת תשס"ה. היה חבר המערכת של לשוננו לעם, וכן היה חבר בוועדות המינוח האלה: הוועדה לשמות צמחי ארץ ישראל, הוועדה לזואולוגיה, הוועדה לגאוגרפיה אנושית והוועדה למונחי בלשנות.

תחומי המחקר העיקריים שלו היו לשון המקרא (בעיקר העברית המקראית המאוחרת), לשון מגילות מדבר יהודה, לשון חז"ל, העברית בתקופת התחייה, הארמית לרבדיה ולניביה ומילונאות שמית. נודע גם כחוקר של לשון הריאליה: שמות בעלי חיים, צמחים, אנשים, מקומות וחפצים.

דוד טלשיר היה נשוי לצפורה טלשיר (נפטרה ב-3 באוקטובר 2016), פרופסור במחלקה למקרא, ארכאולוגיה והמזרח הקדום באוניברסיטת בן-גוריון בנגב, ולהם ארבעה ילדים, ובהם גייל טלשיר. הובא למנוחות לצד אשתו ציפורה בבית העלמין בקיבוץ מעלה החמישה .

== ספרו ==
* שמות חיים: בעלי חיים מקומות ואנשים, ירושלים תשע"ב.

== ממאמריו ==
* "מעמדה של העברית המקראית המאוחרת – בין לשון המקרא ללשון חכמים", מחקרים בלשון ב-ג (תשמ"ז), עמ' 161–172.
* "לשון חכמים באספקלריה של שמות פרטיים", מחקרים בלשון ה–ו (תשנ"ב), עמ' 225–244.
* "העברית בימי הבית השני – בית גידולה וגלגוליה", מחקרי תלמוד ב (תשנ"ג), עמ' 285–301.
* [http://hebrew-academy.org.il/wp-content/uploads/talshir.pdf "הצב, החרדון והקרפדה",] לשוננו סה (תשס"ג), עמ' 351–373.
* "חספין – גלגוליו של שם מקום", קול ליעקב – אסופת מאמרים לכבוד פרופ' יעקב בן-טולילה, בעריכת דניאל סיון ופבלו-יצחק הלוי-קירטצ'וק, באר שבע תשס"ג, עמ' 191–201.
* "על משמעי אנ"ס בארמית ובעברית", מגילות 3 (2005), עמ' 205–229.
* "על ידיד שהוא חבר", מחקרים בלשון יג (2011), עמ' 39–50.

== קישורים חיצוניים ==

* 
* [https://web.archive.org/web/20170917162756/http://hebrew-academy.org.il/people/דוד-טלשיר/ דוד טלשיר] באתר האקדמיה ללשון העברית
* פרופ' משה בר-אשר, [http://hebrew-academy.org.il/wp-content/uploads/acad58.pdf#page=4 "דוד טלשיר תמ"ך"], אקדם 58, עמ' 4–5

קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: לשון עברית ולשונות היהודים
קטגוריה:סגל אוניברסיטת בן-גוריון בנגב: לשון עברית
קטגוריה:חברי האקדמיה ללשון העברית
קטגוריה:בלשנים ולשונאים ישראלים
קטגוריה:מעלה החמישה: אישים
קטגוריה:ישראלים שנולדו ב-1944
קטגוריה:ישראלים שנפטרו ב-2017
קטגוריה:אישים הקבורים במעלה החמישה
הירוקי אראי

הירוקי אראי (ביפנית: 荒井 広宙; נולד ב-18 במאי 1988) הוא הלך יפני.

==ביוגרפיה==
באליפות העולם באתלטיקה 2011 שנערכה בטגו, דרום קוריאה הגיע אראי למקום התשיעי בתוצאה של 3:48:40 שעות.

באליפות העולם באתלטיקה 2013 שנערכה במוסקבה, רוסיה הגיע אראי למקום ה-11 עם תוצאה של 3:45:56 שעות.

באליפות העולם באתלטיקה 2015 שנערכה בבייג'ינג, סין הגיע אראי למקום הרביעי עם תוצאה של 3:43:44 שעות בהפרש של שלוש דקות ו-12 שניות מהמקום הראשון בו זכה מטיי טוט הסלובקי.

באולימפיאדת ריו דה ז'ניירו (2016) סיים אראי שלישי עם תוצאה של 3:41:24 שעות אך נפסל עקב טענה שנגע באיון דונפיי שסיים רביעי 14 שניות לאחר אראי. מספר דקות לאחר מכן, היפנים ערערו על ההחלטה וזכו בערעור. כתוצאה מכך השיג אראי את המקום השלישי ואת מדליית הארד באולימפיאדה.

באליפות העולם באתלטיקה 2017 שנערכה בלונדון, בריטניה הגיע אראי למקום השני עם תוצאה של 3:41:17, אחרי שיאן העולם יוהאן דיניז מצרפת שהשיג את התוצאה 3:33:12 שעות ולפני בן ארצו קאי קוביאשי שהשיג את התוצאה 3:41:19 שעות.

אראי משרת כסגן משנה בכוחות ההגנה של יפן.

==קישורים חיצוניים==

קטגוריה:הלכים
קטגוריה:מדליסטים אולימפיים יפנים
קטגוריה:אתלטים באולימפיאדת ריו דה ז'ניירו (2016)
קטגוריה:יפנים שנולדו ב-1988
אולריקה אלאונורה, נסיכת דנמרק

אולריקה אלאונורה, נסיכת דנמרק (בדנית: Ulrikke Eleonore af Danmark; 11 בספטמבר 1656 – 26 ביולי 1693), הייתה בתו של פרדריק השלישי, מלך דנמרק ואשתו של קרל האחד עשר, מלך שוודיה.

==ביוגרפיה==
אולריקה אלאונורה נולדה ב-11 בספטמבר 1656 בקופנהגן, לפרדריק השלישי, מלך דנמרק ולסופיה אמליה מבראונשווייג-לינבורג, בתם של גאורג, דוכס בראונשווייג-לינבורג ואנה אלאונורה מהסן-דרמשטדט.

בשנת 1675 התארסה אולריקה אלאונורה עם קרל האחד עשר, מלך שוודיה, בניסיון להחליק איבה ארוכת שנים, אך מלחמת סקונה פרצה עד מהרה. במהלך המלחמה, רכשה אולריקה אלאונורה מוניטין של נאמנות לשוודיה, על ידי כך שגילתה חיבה כלפיה שבויי המלחמה השוודים. היא משכנה את תכשיטיה, כולל גם את טבעת האירוסין שלה, כדי לדאוג להם. מעלותיה האישיות ומעשי הצדקה שלה בכל תקופת כהונתה כמלכה, גרמו לעם השוודי לחבב אותה וכך הם התגברו על הקשיים שנבעו ממוצאה הדני. בדיוני המשא ומתן לשלום בין שוודיה לדנמרק שהתקיימו בשנת 1679, היו הנישואין בין קרל לבינה חלק מסדר היום והם אושרו ב-26 בספטמבר 1679, וב-6 במאי 1680 נערך טקס הנישואים שהיה קצר וצנוע.

קרל ואולריקה אלאונורה היו שונים זה מזה. קרל אהב לבלות את זמנו הפנוי בציד וברכיבה, בעוד שאולריקה נהנתה מקריאה ומאמנות. היא תיזכר בעיקר בשל פעילות הצדקה שלה. פעילותה גם הייתה מוגבלת עקב מצב בריאותה הרופף ועקב הריונותיה הרבים. קרל היה מלך מאוד פעיל ועסוק וכאשר הוא נעדר כדי לפקח על חייליו או כדי לבלות, הייתה אולריקה אלאונורה לעיתים קרובות בודדה ועצובה. הנישואין עצמם נחשבו כמוצלחים, והמלך והמלכה חיבבו זה את זה. כמלכה, הייתה אולריקה אלאונורה מעורבת מעט מאוד בחיים הפוליטיים, ודמותה של חמותה הדוויג אלאונורה מהולשטיין-גוטורפ הטילה עליה צל כבד. במהלך התהליך לביטולם של תוארי האצולה, ניסתה אולריקה אלאונורה לדבר בשמם של אלה שרכושם הופקע על ידי הכתר, אך המלך אמר לה שהסיבה שהוא נשא אותה לאישה היא לא רצונו לשמוע את עצותיה הפוליטיות. תחת זאת, היא סייעה לאלה שרכושם הופקע על ידי מתן פיצוי כספי בסתר מתקציבה האישי. אף על פי כן, אמונו האישי של קרל בה גבר בה עם הזמן, ובשנת 1690 נקב קרל בשמה כעוצרת לעתיד, במקרה שבנו יירש את כסאו לפני הגיעו לגיל הבגרות, אך לבסוף מתה אולריקה אלאונורה ארבע שנים לפני קרל. בעת מותה היא תמכה כספית בכ-17,000 אנשים, ונאמר שעל ערש דווי התוודה קרל באוזני אמו, שמאז מותה של אולריקה אלאונורה הוא לא היה מאושר כלל.

אולריקה אולאונורה האם הייתה אישה חולנית והריונותיה הרבים שברו אותה בסופו של דבר. בשנת 1693, התדרדר מצב בריאותה, וקרל הקדיש סוף סוף את זמנו לטיפול בה. ב-26 ביולי אותה שנה מתה אולריקה אלאונורה בארמון קרלברג, סולנה, ומותה השפיע קשות על קרל, והוא מעולם לא התאושש מכך.

==משפחתה==
ב-6 במאי 1680 התחתנה אולריקה אלאונורה עם קרל האחד עשר, מלך שוודיה, ממנו נולדו לה 7 ילדים:
* הדוויג סופיה משוודיה (1681–1708), התחתנה עם פרידריך הרביעי, דוכס הולשטיין-גוטורפ
* קרל השנים עשר, מלך שוודיה (1682–1718)
* גוסטב, נסיך שוודיה (1683–1685)
* אולריק, נסיך שוודיה (1684–1685)
* פרדריק, נסיך שוודיה (1685)
* קרל גוסטב, נסיך שוודיה (1686–1687)
* אולריקה אלאונורה, מלכת שוודיה (1688–1741), התחתנה עם פרדריק הראשון, מלך שוודיה

== אילן יוחסין ==

==קישורים חיצוניים==

* 

קטגוריה:נסיכות דניות
קטגוריה:נשות מלכים שוודים
קטגוריה:ילידות 1656
קטגוריה:נפטרים ב-1693
אשר גרוניס (רב)

אשר גרוניס, אמצע [[שנות ה-30 של המאה ה-20, בריטניה]]
הרב אשר גרוניס (ה'תרל"ג, 1873 – י' באב ה'תרצ"ז, 18 ביולי 1937) היה רב פולני שכיהן ברבנות בפולין ובאנגליה אליה היגר בראשית שנות ה-20 של המאה ה-20.

==ביוגרפיה==
נולד לרב זאב גרוניס בפיוטרקוב שבפולין. משפחתו הייתה משפחת רבנים מיוחסת, אביו היה מצאצאי הרב זאב וולף הכהן מלאסק, ואמו הייתה אחותו של הרב יצחק מאיר אלתר-רוטנברג, שהתפרסם כאדמו"ר מגור, מחבר "חידושי הרי"ם". בצעירותו למד בבתי מדרש בסביבת מקום מגוריו ובא בקשרים עם כמה רבנים גדולים, הוא נסמך לרבנות בידי בית הדין של קאליש בהיותו בן שמונה עשרה, ובמקביל התכונן בזמן קצר לבחינות החובה בלימודי החול ועמד בהן בהצלחה. התארס בגיל שש עשרה עם חנה בילה, נכדת הרב הירש ביזונסקי מקונין, ונישא לה בהגיעו לגיל שמונה עשרה.

לאחר תקופת התמחות בבית הדין של סב אשתו, התמנה בשנת ה'תרס"ג, 1903, כרבה של וילצ'ין הסמוכה לקונין (ולגבול גרמניה). הוא החזיק במשרתו זו במשך תשע עשרה שנים עד שנת ה'תרפ"א, 1920. בתקופה זו פרסם מחידושיו בירחון הרבני "שערי תורה" בעריכת הרב יצחק פייגנבוים ראב"ד ורשה. בהגיעם לווילצ'ין היו לבני הזוג גרוניס שלושה בנים, ובשנות מגוריהם בעיר נולדו להם עוד ארבעה בנים ובת אחת. במקביל לפעילותו כרב ומורה הוראה, היה הרב גרוניס מעביר מדי בוקר עם שחר, שיעור בגפ"ת לקבוצת תלמידים.

בשנת ה'תר"ף, 1920, התמנה כרב בקארדיף בירת ויילס. הוא היה הרב הראשון בעיר זו וטרח רבות בהנחת התשתית לקיום חיים יהודיים בעיר. הוא יזם הקמת מוסדות חינוך ודחף הקמת מערכת כשרות בסיסית. הוא נפטר בצום תשעה באב נדחה, י' באב ה'תרצ"ז, 18 ביולי 1937.

==משפחתו==
אשתו חנה בילה בת נתן נטע, נפטרה ב-10 במרץ 1943, ג' באדר ב' ה'תש"ג בקארדיף.
;בין ילדיו
* אריה ליב גרוניס - בנו הבכור, ד"ר לרפואה. כתב את ההקדמה לספרו של אביו. הוא נפטר בכ"ט באייר ה'תש"ה, 12 במאי 1945.
* אברהם גרוניס - שירת בצבא הבריטי במערכה באסיה ובאוקיינוס השקט במלחמת העולם השנייה ונהרג בקרב מול צבא יפן הקיסרי, ב' בכסלו ה'תש"ג

נשיא בית המשפט העליון, השופט אשר גרוניס, הוא נכדו הקרוי על שמו. אשר הנכד הוא בנו של הבן יונה גרוניס (1899–1961).

==קישורים חיצוניים==
* 
* 
* 

==הערות שוליים==

קטגוריה:רבנים פולנים
קטגוריה:רבנים בריטים
קטגוריה:מחברי ספרות תורנית
קטגוריה:פולנים שנולדו ב-1873
קטגוריה:נפטרים ב-1937
נחמן טוקר

הרב נחמן טוקר (י"ד בתשרי ת"ש 27 בספטמבר 1939 - כ"ה בתמוז תשע"ז 19 ביולי 2017) היה ר"מ בישיבת חברון בירושלים, (נקרא גם "מראשי ישיבת חברון") חתנו של ראש הישיבה הרב משה חברוני.

==ביוגרפיה==
נולד בירושלים לרב אליעזר חיים טוקר ששימש מנהל רוחני בישיבת "כנסת ישראל" בחברון, לאחר שעלתה מהעיירה סלבודקה, ולצפורה, בתו של יעקב גדליהו ולדנברג ונכדתו של הרב נחום רגוזניצקי ראש ישיבת עץ חיים.

התחנך בתלמוד תורה "יבנה" בעיר, ולאחר מכן בישיבת "כנסת חזקיהו" בכפר חסידים, שם התקרב למשגיח רבי אליהו לופיאן, ולראש הישיבה רבי אליהו מישקובסקי. כעבור תקופה עבר ללמוד בישיבת פוניבז', בלכתו למבחן בישיבת פוניבז' צייד אותו המשגיח רבי אליהו לופיאן במכתב המלצה לראשי הישיבה פוניבז', בו העיד עליו כי עתידו לגדולות.

לאחר כמה שנים עבר ללמוד בישיבת חברון, במקביל הלך לשמוע חבורה בענייני סדר קודשים מרבי יוסף דוב הלוי סולובייצ'יק בישיבת בריסק, וכן חבורות ושיעורים מרבי חיים שמואלביץ ראש ישיבת מיר. בכסלו ה'תשכ"ה נישא למנוחה, בת רבי אברהם משה חברוני ראש ישיבת חברון, שהיה חתנו של רבי משה מרדכי אפשטיין ראש הישיבה הראשון. לאחר נישואיו שמע חבורות בענייני קדשים מרבי דוד סולובייצ'יק. בתחילה התגורר בשכונת גאולה, ומאוחר יותר בעקבות מעברה של ישיבת חברון לשכונת גבעת מרדכי עבר להתגורר בשכונה, עד לפטירתו.

בשנת ה'תשכ"ט מונה לר"מ בישיבה. מאוחר יותר נחשב אחד מראשי הישיבה, אם כי לא נתמנה לראש ישיבה מן המניין. הוא החל למסור שיעורים במתכונת דו-חודשית לבני הוועד השלישי, ומעין שיעורים כלליים מעת לעת ב"היכל הכולל" - בית המדרש המשני של הישיבה. נהג לשבת בירכתי בית המדרש שם נקהלו סביבו תכופות תלמידים שנמשכו לדמותו הייחודית.

במשך שנתיים שימש כר"מ בישיבה בצפת, שם שהה במשך השבוע כשהוא חוזר לביתו בירושלים לשבתות, וכן מסר במשך תקופה שיעורים בישיבת אור החיים לבעלי תשובה.

נפטר ב-19 ביולי 2017 (כ"ה בתמוז ה'תשע"ז) לאחר מחלה שנמשכה כמה חודשים, ונטמן בהר המנוחות.

==דרכו בלימוד==
העמיק בשיטת רבותיו מבית בריסק, בלט בליבון נקודות יסוד בסוגיה דרך דקדוק בעומק הפשט. נודע בכושר דיבור מתומצת ושנון, מה שהפך אמרות רבות בשמו למדוברות בקרב ציבור תלמידיו, בעיקר בענייני פרשות ומועדים בהם הרבה לעסוק.

כשנה לפני פטירתו הוציאו תלמידיו לאור קונטרס משיעוריו, בקונטרס משולבים חידושים על הש"ס, על התורה ונושאים במועדי השנה. בהמשך שולב תוכנם בספר "ברכת נחמן" שנדפס מאוחר יותר, וצורפה לו הקדמה שכתב הרב טוקר בחייו.

קונטרסי החידושים של הרב טוקר

==משפחתו==
*רעייתו, הסופרת והעיתונאית מנוחה טוקר.
*אחיו הרב ירחמיאל - בעל תפילה בימים נוראים בישיבת חברון, ר"מ בישיבת אור ברוך.
*אחיו הרב אברהם יצחק - מחבר הספר 'ביכורי ארץ' על הש"ס.
*כלתו, חוי טוקר, היא שופטת בבית משפט השלום, והיא השופטת החרדית הראשונה והיחידה שנבחרה לכהונת שופט
*כלתו אסתר טוקר - סופרת חרדית.

== ספריו ==
* ברכת נחמן, ירושלים, תש"פ, אסופות מחידושיו, יצא לאור על ידי תלמידיו
* תורת הגרנ"ט וקונטרסים נוספים, נדפסו בחייו על ידי תלמידיו

==קישורים חיצוניים==
* 
* 

==הערות שוליים==

קטגוריה:בוגרי ישיבת חברון כנסת ישראל
קטגוריה:משפחת חברוני
קטגוריה:רבני ישיבת חברון כנסת ישראל
קטגוריה:יהודים הקבורים בהר המנוחות
קטגוריה:ישראלים שנולדו ב-1939
קטגוריה:ישראלים שנפטרו ב-2017
קטגוריה:גאולה (ירושלים): אישים
קטגוריה:גבעת מרדכי: אישים
קטגוריה:משפחת טוקר
מחוז ויקלו

מחוז ויקלו (באנגלית: County Wicklow, באירית: Contae Chill Mhantáin) הוא מחוז באירלנד, הממוקם בפרובינציית לנסטר. בירת המחוז היא העיר ויקלו, על שמה הוא נקרא, שם אשר נלקח מהמילה Víkingaló בנורדית עתיקה ופירושה "מרעה הוויקינגים". לפי מפקד אוכלוסין משנת 2016 מתגוררים במחוז כ-142,332 תושבים, רובם משתייכים לנצרות הקתולית. המחוז גובל במחוז וקספורד מדרום, במחוז קרלו מדרום מערב, במחוז קילדייר ממערב, במחוז דבלין מצפון ובים האירי ממזרח.

בשטח המחוז נמצא ההר לגנקילה, שהוא ההר השני בגובהו באירלנד, שני רק לפסגות שבמחוז קרי. מחוז ויקלו היה האחרון להיות מוכרז מבין מחוזות אירלנד, וזאת רק בשנת 1606 משטחים שהיו חלק מהמחוזות דבלין וקארלו. לאחר המרד האירי של 1798, ברחו אחרוני המורדים להרי ויקלו, שם מצאו מחסה מפני הצבא הבריטי. מספר סרטים צולמו בשטחי מחוז ויקלו וביניהם - בשם האב, אקסקליבר, נ.ב. אני אוהב אותך ובארי לינדון. רעב תפוחי האדמה הגדול באירלנד הכניס את המחוז למשבר אוכלוסייתי חריף. מתוך 126,143 התושבים שהתגוררו במחוז בשנת 1841, נותרו בו בתחילת המאה ה-20 כ-60,824 תושבים בלבד. רק בשנת 2006 הצליחה אוכלוסיית המחוז לחזור לגודלה המקורי שלפני 1841.

==קישורים חיצוניים==

* 
* 

קטגוריה:לנסטר
ויקלו
אוח יערוני

אוח יערוני בין העצים
אוח יערוני (שם מדעי: Bubo nipalensis) הוא מין של דורס לילה ממשפחת הינשופיים ואחד מהגדולים שבמיני הסדרה. הוא חי ביערות הטרופיים של הודו ודרום-מזרח אסיה. הוא קרוב למין קטופה מצויה. נוצות האוח היערוני יוצרות כתמים הנראים כמו לבבות.
== מאפיינים ==
אורכו של האוח 50–65 ס"מ ומשקלו 1.5–3.5 ק"ג. ה"אוזניים" שמצידי ראשו ארוכות מאוד ונראות כמו מחושי עש. המקור צהוב והעיניים שחורות וגדולות, הלחיים אפורות והכיפה, העורף ופלג הגוף העליון חומים. הבטן אפורה מנומרת עד הרגליים. לאוח ישנם 4 אצבעות ברגל (2 מכל צד) בעלות טפרים חדים. לאוח שריקות חדות וחזקות, מה שגרם לתושבי סרי לנקה לקרוא לו "ציפור השטן".

האוח מעופף ביערות הגשם, יערות ומורדות הרים, כולל בהימלאיה בשעות בין הערביים והלילה ומחפש מזון בבדידות.

הוא טורף על ביערות בהם הוא חי וניזון ממגוון בעלי חיים קטנים עד בינוניים. הוא ניזון מיונקים קטנים כמו עכברים, חולדות ונברנים, ארנבות, פסיונים עד לגודל של תרנגול או של טווס, גורי טורפים כמו גחניים או תן זהוב ואפילו מפרסתנים קטנים כמו איילון הודי ומונטיאקים צעירים. האוח ניזון גם מכמה זוחלים כולל נחשים ולטאות כוח ומדגים. בשונה משאר מיני האוח הוא ניזון לעיתים מנבלות כמו נבלות של עזים ואפילו של טיגריסים.

תפוצת האוח נרחבת והוא לא מצוי בסכנה.

== קישורים חיצוניים ==

==הערות שוליים==

קטגוריה:בעלי חיים שתוארו ב-1836
קטגוריה:טקסונים שתוארו בידי בריאן הוטון הודג'סון
קטגוריה:ינשופיים
קטגוריה:עופות: טורפי-על
קטגוריה:הודו: עופות
קטגוריה:סרי לנקה: עופות
קטגוריה:אינדונזיה: עופות
קטגוריה:מיאנמר: עופות
קטגוריה:עופות יערות הגשם של תת-היבשת ההודית
עבד א-רזאק א-נאיף

עבד א-רזאק סעיד א-נאיף (בערבית: عبد الرزاق سعيد النايف; תעתיק מדויק: עבד אלרזאק סעיד אלנאיף; ~1933 – 10 ביולי 1978) היה איש צבא ופוליטיקאי עיראקי. ראש ממשלת עיראק במשך 13 ימים. נרצח בעת גלותו בלונדון, לפי הסברה, בהוראת סדאם חוסיין.

==ביוגרפיה==
נולד בעיר פלוג'ה שבמחוז אל-אנבר בסביבות שנת 1933.

א-נאיף התמנה ב-17 ביולי 1968 כראש ממשלת עיראק במקומו של טאהר יחיא , לאחר שעזר לאחמד חסן אל-בכר להשתלט על הנשיאות בהפיכה צבאית. אך הוא הודח כעבור 13 ימים, ב-30 ביולי באותה שנה, כאשר פתח אל-בכר בהפיכה שנייה ובחר לשמש במקביל כנשיא עיראק וכראש ממשלתה.

הוא גלה ללונדון, ונחשד כי שיתף פעולה עם מפלגת הבעת' הסורית ועם אש"ף כנגד משטרו של סדאם חוסיין. הוא נפצע אנושות ב-9 ביולי 1978 כשנורה בידי מתנקש ביציאה ממלון אינטרקונטיננטל בפארק ליין שבלונדון ומת מפצעיו למחרת בבית החולים וסטמינסטר.

הרוצח, סאלם אחמד חסן, נתפס בידי עוברים ושבים ונידון ב-1979 למאסר עולם. בעקבות ההתנקשות גורשו מהממלכה המאוחדת חמישה דיפלומטים עיראקים.

==קישורים חיצוניים==
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אנשי צבא עיראקים
קטגוריה:גנרלים
קטגוריה:ראשי ממשלת עיראק
קטגוריה:הרוגי התנקשויות
קטגוריה:עיראקים שנולדו ב-1933
קטגוריה:נפטרים ב-1978
אליפות העולם בכדורסל נשים 1998

אליפות העולם בכדורסל נשים 1998 היא אליפות העולם בכדורסל נשים ה-13 שאורגנה על ידי פיב"א ונערכה בגרמניה בין ה-26 במאי ל-7 ביוני 1998.

 ניצחה בתחרות בפעם השישית בתולדות האליפות.

==הנבחרות המשתתפות==
{| class="wikitable"
!מרחב
!מקומות
!נבחרות
!הערות
|-
|המדינה המארחת
|align=center|1
|
|-
|אמריקה
|align=center|4
|||אלופה אולימפיתמקום שני באליפות אמריקהמקום שלישי באליפות אמריקהמקום רביעי באליפות אמריקה
|-
|אירופה
|align=center|5
|||אלופת אירופהמקום שני באליפות אירופהמקום רביעי באליפות אירופהמקום חמישי באליפות אירופהמקום שישי באליפות אירופה
|-
|אסיה
|align=center|3
|||אלופת אסיהמקום שני באליפות אסיהמקום שלישי באליפות אסיה 
|-
|אוקיאניה
|align=center|1
|||אלופת אוקיאניה 
|-
|אפריקה
|align=center|2
|||אלופת אפריקהמקום שני באליפות אפריקה
|}

==שיטת המשחקים==
תחילה התקיים השלב המוקדם בארבעה בתים. 12 קבוצות העפילו להמשך התמודדות על האליפות. הם התמודדות בשני בתים. ארבע קבוצות מכל בית העפילו למשחקי רבע הגמר ובהמשך חצי הגמר והגמר.

==השלבים המתקדמים==
===בית ה'===
{| class="wikitable"
|-
!מיקום
!נבחרת
!ניצחונות
! הפסדים
!קליעה 
!ספיגה
!הפרש
!נקודות
|- bgcolor=#BBF3BB
|1||||6||0||504||380||124||12
|- bgcolor=#BBF3BB
|2||||5||1||473||378||95||11
|- bgcolor=#BBF3BB
|3||||3||3||427||437||10||9
|- bgcolor=#BBF3BB
|4||||3||3||434||375||59||9
|- 
|5||||2||4||421||436||15-||8
|- 
|6||||2||4||492||549||57||8
|}

=== בית ו'===
{| class="wikitable"
|-
!מיקום
!נבחרת
!ניצחונות
!הפסדים
!קליעה 
!ספיגה
!הפרש
!נקודות
|- bgcolor=#BBF3BB
|1||||6||0||529||396||133||12
|- bgcolor=#BBF3BB
|2||||5||1||464||431||33||11
|- bgcolor=#BBF3BB
|3||||4||2||542||495||47||10
|- bgcolor=#BBF3BB
|4||||3||3||377||393||16-||9
|- 
|5||||2||4||447||425||22||8
|- 
|6||||1||5||417||465||48-||7
|}

===משחקי הגמר===

====משחק הגמר====

====משחק על המקום השלישי====

==דירוג סופי==
{| class="wikitable"
|-
!מיקום
!נבחרת
|- bgcolor=gold
|1||
|- bgcolor=silver
|2||
|- bgcolor=cc9966
|3||
|-
|4||
|-
|5||
|-
|6||
|-
|7||
|-
|8||
|-
|9||
|-
|10||
|-
|11||
|-
|12||
|-
|13||
|-
|14||
|-
|15||
|-
|16||
|}

==קישורים חיצוניים==
* [http://archive.fiba.com/pages/eng/fa/event/p/cid/WMW/sid/2929/_/1998_World_Championship_for_Women/index.html נתונים מאתר פיב"א]

קטגוריה:תחרויות כדורסל ב-1998
קטגוריה:תחרויות כדורסל בגרמניה
קטגוריה:אליפויות העולם בכדורסל נשים
מערב אנטארקטיקה

מפה כמעט ריקה של מערב אנטארקטיקה
הר קרח אנטארקטי בים אמונדסן
מערב אנטארקטיקה, או אנטארקטיקה הקטנה יותר, אחד משני חבלי הארץ הגדולים של אנטארקטיקה, הוא אותו חלק של היבשת המשתרע בגבולות חצי הכדור המערבי, וכולל את חצי האי האנטארקטי. הוא מופרד ממזרח אנטארקטיקה בהרים הטראנס-אנטארקטיים ומכוסה בתכסית הקרח של מערב אנטארקטיקה. חבל ארץ זה משתרע בין ים רוס (מכוסה בחלקו במדף הקרח רוס, וים ודל (מכוסה ברובו במדף הקרח רון-פילכנר). אפשר לראות בו חצי אי ענק, הנמשך מן הקוטב הדרומי לעבר קצה אמריקה הדרומית.

מערב אנטארקטיקה מכוסה ברובה בתכסית הקרח האנטארקטית, אך לפי מחקרה של פרופ' ריקרדה וינקלמן ממכון פוטסדם לחקר האקלים (nature, 2020) לשינוי אקלים השפעה משמעותית על תכסית קרח זו, שכבר החלה להתכווץ, וכאשר הטמפרטורה הממוצעת תעלה בין 1.5° ל-3° מעל לממוצע בעידן הטרום-תעשייתי אנו צפויים לחזות ב"התמוטטותה של מערב אנטארקטיקה" (כעת אנו ב-1.3°). חופי חצי האי האנטארקטי היו בעבר החלקים היחידים של מערב אנטארקטיקה שמשתחררים (בקיץ) מקרח. אלה מהווים את הטונדרה האנטארקטית מרילנדיה והאקלים בהם הוא החמים ביותר באנטארקטיקה. הסלעים עוטים טחבי עלים ואזוב, שיכולים להתמודד עם הקרה העזה של החורף ועונת הצמיחה הקצרה.

== מיקום ותיאור ==
מערב אנטארקטיקה, המשתרעת בצד האוקיינוס השקט של ההרים הטראנס-אנטארקטיים, מהווה את חצי האי האנטארקטי (יחד עם ארץ גרהאם, ארץ פאלמר וארץ אלזוורת', ארץ מרי בירד וארץ אדוארד השביעי, איים סמוכים כגון האי אדלייד, ומדפי קרח, בעיקר מדף הקרח רון-פילכנר על ים ודל, ומדף הקרח רוס על ים רוס. ים רוס וים ודל מפרידים את מערב אנטארקטיקה מיבשת אנטארקטיקה גופא, מה שמציג אותה כחצי אי ענק, המתחיל פחות או יותר בקוטב הדרומי ומשתרע אל עבר הקצה הדרומי של אמריקה הדרומית.

מערב אנטארקטיקה קיבלה את שמה בראשית המאה ה-20 (באלץ', 1902; אוטו נורדנשלד, 1905); השימוש בו הוכר ונעשה מקובל בעקבות השנה הגאופיזית הבינלאומית (1958-1957) ומשלחות החקר, שגילו כי ההרים הטראנס-אנטארקטיים מהווים גבול מחוז שימושי בין מערב אנטארקטיקה למזרח אנטארקטיקה. הוועדה המייעצת לשמות אנטארקטיים (US-ACAN) אישרה את השם בשנת 1962.

שלא כמזרח אנטארקטיקה, תכסית הקרח במערב אנטארקטיקה מגלה בעשורים האחרונים סימנים לירידה בנפח.

.

== טונדרת מרילנדיה האנטארקטית ==
אותם חלקים של מערב אנטארקטיקה שאינם מכוסים בקרח, נוה מדבר אנטארקטי, שהם חופי חצי האי האנטארקטי, מהווים אזור גיוון ביולוגי (biodiversity), הידוע בשם הטונדרה האנטארקטית מרילנדיה (בעקבות ארץ מרי בירד). האקלים באזור זה הוא החם ביותר באנטארקטיקה והסלעים מצמיחי הטחב והאזוב נקיים משלג בחודשי הקיץ, אף כי הקור עודנו עז ועונת הצמיחה קצרה מאוד.

== קישורים חיצוניים ==
* 

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:אנטארקטיקה: אזורים
קטגוריה:אנטארקטיקה: חצאי איים
הדוויג סופיה משוודיה

הדוויג סופיה משוודיה (בשוודית: Hedvig Sofia av Sverige; 26 ביוני 1681 – 22 בדצמבר 1708), הייתה בתו של קרל האחד עשר, מלך שוודיה וסבתו של פיוטר השלישי, קיסר רוסיה.

==ביוגרפיה==
הדוויג סופיה נולדה ב-26 ביוני 1681 בטירת שלושת הכתרים, סטוקהולם, בתם הבכורה של קרל האחד עשר, מלך שוודיה ולאולריקה אלאונורה, נסיכת דנמרק, בתם של פרדריק השלישי, מלך דנמרק וסופיה אמליה מבראונשווייג-לינבורג. הדוויג סופיה גודלה על ידי סבתה הדוויג אלאונורה מהולשטיין-גוטורפ, והושפעה ממנה רבות וטיפחה בעקבות כך דעות אנטי-דניות.

בשנת 1697 היה מדובר שהדוויג סופיה תתחתן עם קרל, נסיך דנמרק ואחיה קרל השנים עשר, מלך שוודיה יתחתן עם סופיה הדוויג, נסיכת דנמרק, אולם הנישואים לא יצאו אל הפועל, וב-12 במאי 1698 התחתנה עם פרידריך הרביעי, דוכס הולשטיין-גוטורפ. הנישואים ביניהם לא היו מוצלחים, בעקבות חייו המופרעים של פרידריך, ונולד להם רק בן אחד קרל פרידריך, דוכס הולשטיין-גוטורפ. בשנת 1699 עברו בני הזוג לשוודיה, שם השתתפו במסיבות רבות ובנשפים שנערכו שלכבודם. בשנת 1700 פרצה מלחמת הצפון הגדולה, ובעקבות כך נותרו הזוג בשוודיה.

בשנת 1702 מת בעלה פרידריך הרביעי, דוכס הולשטיין-גוטורפ, ובנה קרל פרידריך, דוכס הולשטיין-גוטורפ ירש את נחלותיו ותאריו, תוך שהדוויג סופיה שימשה כעוצרת הדוכסות יחד עם גיסה כריסטיאן אוגוסט מהולשטיין-גוטורפ, נסיך אויטין. לאחר מות בעלה עלתה הצעה שהדוויג סופיה תתחתן עם גאורג, נסיך הכתר של הנובר, אולם ההצעה לא יצאה לבסוף אל הפועל. הדוויג סופיה ניסתה בכל יכולתה לדאוג לכך שבנה יהיה יורש העצר של שוודיה, ויירש את אחיה לאחר מותו, ונעזרה במפלגת הולשטיין לשם כך.

ב-22 בדצמבר 1708 מתה הדוויג סופיה מאבעבועות שחורות, וכששמע על כך אחיה קרל השנים עשר, מלך שוודיה הוא פרץ בבכי. בשנת 1718 מת אחיה קרל השנים עשר, מלך שוודיה, אולם אחותה אולריקה אלאונורה, מלכת שוודיה ירשה אותו, וגברה על בנה קרל פרידריך, דוכס הולשטיין-גוטורפ במאבק הירושה.

== אילן יוחסין ==

==קישורים חיצוניים==

* 

קטגוריה:נסיכות שוודיות
קטגוריה:ילידות 1681
קטגוריה:נפטרים ב-1708
אבי הררי

אברהם (אבי) הררי (נולד ב-29 בדצמבר 1950) הוא ראש המועצה המקומית אבן יהודה לשעבר. בעבר מילא גם שורת תפקידים בכירים בשירות בתי הסוהר והגיע לדרגת תת-גונדר.

==ביוגרפיה==
נולד באבן יהודה בשנת 1950, למד וגדל ביישוב. שירת בצה"ל בחיל השריון. נשוי לאביבה ואב לארבעה. להררי תואר ראשון במנהל עסקים ותואר נוסף בהתמחות בטרור בין לאומי.

===שירות בתי הסוהר===
בשנת 1977 התגייס לשירות בתי הסוהר. הוא שירת במגוון רחב של תפקידי פיקוד ומטה, החל מסוהר, קצין משמרת, קצין מודיעין, מנהל אגף, קצין משאבי אנוש, סגן מנהל בית הסוהר ומנהל בית הסוהר.

בשנת 1982 מונה לסגן מנהל כלא שאטה.

בשנת 1984 שימש כקצין מודיעין בכלא השרון. בשנים 1986–1991 כיהן כסגן מנהל הכלא השרון.

בשנת 1991 מונה אבי הררי למנהל כלא השרון. בתקופתו הפך כלא השרון לבית הסוהר הראשון בו הוקם מרכז גמילה מסמים, תוך התמקדות בחינוך, תעסוקה ושיקום לאסירים. כלא השרון החל את פעילותו כמרכז גמילה בתור יוזמה מקומית, ותהליך הפיכת הכלא למרכז גמילה החל בהפיכת חדר אחד מאגפי הכלא לחדר נקי מסמים, עד הפיכת הכלא כולו למרכז גמילה, טיפול, שיקום וחינוך.

בשנת 1994 מונה למנהל כלא איילון והקים בו אגף נוסף לגמילה מסמים. בשנים 1996–1998 שימש כסגן מפקד מחוז מרכז וסגן מפקד גוש צפון. באותה שנה הופיע בתפקיד עצמו כמנהל הכלא בסרטו של ארנון צדוק "לילה לבן".

בשנים 1998–1999 מונה למנהל כלא צלמון.

ב-1999 מונה למפקד הראשון של "גוש גליל" (ב, מחוז צפון) והוענקו לו דרגת תת-גונדר. בנוסף, היה ראש צוות ההקמה של בית סוהר חרמון ויו"ר הוועדה לכתיבת תורת ההפעלה לבית הסוהר. לאחר מכן, העביר את מרכז הגמילה מכלא השרון לכלא חרמון ומאוחר יותר פרש משירות בתי הסוהר.

===קריירה פוליטית===
בשנת 2003 נבחר הררי לראשונה לחבר מועצה ומונה לסגן ראש המועצה ושימש בתפקיד עשר שנים כממונה על נושא חזות המושבה ואיכות הסביבה. בשנת 2013 התמודד אבי הררי לתפקיד ראש המועצה ונבחר ברוב גדול, וסיעתו זכתה בחמישה מנדטים. לקרא בחירות 2018 הכריזו כל הסיעות במועצה על הזדהות עם סיעתו של הררי ולמעשה התאחדו עמו. בבחירות עצמן זכה הררי, שהיה מועמד יחיד לראשות המועצה בתמיכה של 95% וסיעתו "לתת יותר" זכתה בעשרה מנדטים מתוך אחד עשר מול סיעה מקומית חדשה שקיבלה מנדט יחיד. בבחירות לרשויות המקומיות 2024 זכה הררי ב-40% מהקולות ובכך הפסיד למתן כצמן שזכה ב-60% מהקולות, ולאחר 10 שנות כהונה סיים את תפקידו כראש המועצה המקומית.

==קישורים חיצוניים==
* 

==הערות שוליים==

קטגוריה:אנשי שירות בתי הסוהר
קטגוריה:סגל בית הסוהר איילון
קטגוריה:סגל בית הסוהר שטה
קטגוריה:בוגרי אוניברסיטת בר-אילן
קטגוריה:ראשי מועצת אבן יהודה
קטגוריה:ישראלים שנולדו ב-1950
אשר אנשל יונגרייז (פהרגיארמט)

הרב אשר אנשל הלוי יונגרייז (ערב פסח ה'תרל"ד, 1874 - ב' באדר ה'תרצ"ד, 17 בפברואר 1934) רבן של פאביאנהאזה ופהרגיארמט בהונגריה.

==ביוגרפיה==
נולד בפהרגיארמט לרב העיר, הרב שמואל דוד יונגרייז ולמלכה בת הרב אשר אנשל הלוי יונגרייז מצ'נגר, מחבר הספר "מנוחת אשר". הוא נקרא על שם אבי אמו (ודוד אביו) שנפטר שנה קודם לכן.

בילדותו נשלח לישיבתו של הרב חנניה יום טוב ליפא טייטלבוים (ה"קדושת יום טוב") בסיגט. הוא התקרב לחסידות ונסע לשמוע את האדמו"רים הרב יחזקאל שרגא הלברשטאם משינאווא; הרב צבי הירש שפירא ממונקאטש ואחריו בנו הרב חיים אלעזר שפירא; הרב יששכר דב רוקח מבעלז והרבי מסאטמר, הרב יואל טייטלבוים.

הוא נסמך לרבנות בידי הרב משה גרינוולד מחוסט, מחבר "ערוגת הבושם"; הרב אברהם יצחק גליק מטולצ'בה , מחבר "יד יצחק"; הרב עזריאל אייזיק קלר משאמקוט ועוד.

נישא לבת-דודתו טויבא שיק, בתם של הרב יעקב שיק רבה של נאדאודוואר ובן הרב דוד שיק אב"ד טאקאי ואשתו שהייתה אחותה של אמו מלכה.

בשנת ה'תרס"א, 1901, התמנה כרבה של פאביאנהאזה וכיהן בה כרב וראש ישיבה במשך שמונה שנים. בתום תקופה זו התמנה כרב-שני ור"מ בפעהערגיארמאט (), לצד אחיו הבכור הרב אברהם בנימין יונגרייז שבשל חולשתו לא יכל למלא את כל מטלות תפקידו. לאחר פטירת אחיו המשיך למלא את תפקידו, אך התעקש לשמור על תארו כרב-שני בלבד מפני כבוד אחיו. הוא נפטר בפעהערדיארמאט בב' באדר ה'תרצ"ד, 17 בפברואר 1934.

==משפחתו==
* בנו, הרב שמואל דוד הלוי יונגרייז - נולד ה'תר"ס, 1899, נסמך לרבנות בידי רבי שמעון גרינפלד ורבי ישעיהו זילברשטיין ומיד לאחר נישואיו ללאה בת הרב יצחק צבי יונגרייז אב"ד קאשוי, התמנה כאב"ד וראש ישיבה בנירמעדיעש . בני הזוג נספו עם שלושת ילדיהם באושוויץ ביום שישי, י"א בסיוון ה'תש"ד, 2 ביוני 1944.
* משה נתן יונגרייז נישא לציפורה גיטל בת הרב דוד יעקב בריסק אב"ד טיסא דאדא , בני הזוג נספו באושוויץ עם ששת ילדיהם בט"ו בסיוון ה'תש"ד, 6 ביוני 1944.
* הרב יעקב צבי הלוי יונגרייז - כיהן כרב ביארמאט אחרי אביו. ניצול מחנה ההשמדה אושוויץ. אשתו יוטא בת הרב זאב וולף גינצלר אב"ד שלגוטריאן ויארמאט, נספתה באושוויץ עם חמשת ילדיהם בט"ו בסיוון ה'תש"ד, 6 ביוני 1944. לאחר מלחמת העולם השנייה היגר לארצות הברית והשתקע בניו יורק

גם ילדים נוספים שלו נספו באושוויץ.

==לקריאה נוספת==
* הרב הגאון רבי אשר אנשיל הלוי יונגרייז זצ"ל אב"ד פאבינהאז ופעהערדיארמטט, בתוך "שו"ת המאור - ב", ניו יורק תשל"ד, זיכרון בספר, עמ' רמג-רמז

==הערות שוליים==

קטגוריה:רבנים הונגרים
קטגוריה:ראשי ישיבה הונגרים
פרידריך הרביעי, דוכס הולשטיין-גוטורפ

פרידריך הרביעי, דוכס הולשטיין-גוטורפ (בגרמנית: Friedrich IV. von Schleswig-Holstein-Gottorf; 18 באוקטובר 1671 - 19 ביולי 1702), היה דוכס הולשטיין-גוטורפ בין השנים 1695–1702, וסבו של פיוטר השלישי, קיסר רוסיה.

==ביוגרפיה==
פרידריך נולד ב-18 באוקטובר 1671 בטירת גוטורפ, לכריסטיאן אלברכט, דוכס הולשטיין-גוטורפ ולפרדריקה אמליה מדנמרק, בתם של פרדריק השלישי, מלך דנמרק וסופיה אמליה מבראונשווייג-לינבורג.

בשנת 1695 מת אביו כריסטיאן אלברכט, דוכס הולשטיין-גוטורפ, ופרידריך ירש את נחלותיו ותאריו.

ב-12 במאי 1698 התחתן פרידריך עם הדוויג סופיה משוודיה, בתם של קרל האחד עשר, מלך שוודיה ואולריקה אלאונורה, נסיכת דנמרק. הנישואים ביניהם לא היו מוצלחים, בעקבות חייו המופרעים של פרידריך, ונולד להם רק בן אחד קרל פרידריך, דוכס הולשטיין-גוטורפ. בשנת 1699 עברו בני הזוג לשוודיה, שם השתתפו במסיבות רבות ובנשפים שנערכו שלכבודם. בשנת 1700 פרצה מלחמת הצפון הגדולה, ובעקבות כך נותרו הזוג בשוודיה.

ב-19 ביולי 1702 נהרג פרידריך מאש ארטילריה בקרב קאלישוב, ובנו קרל פרידריך, דוכס הולשטיין-גוטורפ ירש את נחלותיו ותאריו, תוך שאשתו הדוויג סופיה משוודיה משמשת כעוצרת הדוכסות יחד עם אחיו כריסטיאן אוגוסט מהולשטיין-גוטורפ, נסיך אויטין.

== אילן יוחסין ==

== קישורים חיצוניים ==

* 

{| class="wikitable" align="center" style="margin:auto;"
|-
| colspan="3" align="center"| פרידריך הרביעי, דוכס הולשטיין-גוטורפ בית הולשטיין-גוטורפ נולד:18 באוקטובר 1671 מת:19 ביולי 1702
|-
| rowspan="1" align="center"| כריסטיאן אלברכט
| rowspan="1" align="center"| דוכסות הולשטיין-גוטורפ 1695–1702
| rowspan="1" align="center"| קרל פרידריך
|-
| rowspan="1" align="center"| כריסטיאן אלברכט וכריסטיאן החמישי מדנמרק
| rowspan="1" align="center"| דוכסות שלזוויג דוכסות הולשטיין 1695–1702
| rowspan="1" align="center"| קרל פרידריך ופרדריק הרביעי מדנמרק
|}

קטגוריה:דוכסים גרמנים
קטגוריה:ילידי 1671
קטגוריה:נפטרים ב-1702
מתקפת מנע גרעינית

מתקפת מנע גרעינית או מכה ראשונה היא מתקפת פתע גרעינית המשתמשת בכוח גרעיני מסיבי. "מכה ראשונה" מוצלחת משמידה את רוב כוחו הגרעיני של היריב כך שהיכולת הגרעינית השיורית, ככל שנותרת כזו, איננה מספיקה להשמדת התוקף בעוד המותקף אינו יכול להמשיך במלחמה. מתקפה גרעינית ראשונה לרוב תתקוף את האתרים הגרעיניים האסטרטגיים של האויב: מתקני שיגור טילים, בסיסי צוללות, שדות תעופה, מפקדות, ואתרי אספקה.

בעוד שבמהלך רוב המלחמה הקרה שרר מצב של השמדה הדדית מובטחת, ובפרט לאחר הכניסה לשירות של צוללות טילים בליסטיים, בתחילת המלחמה הקרה מכה ראשונה מוצלחת הייתה אפשרות אופרטיבית. כך למשל ב-1961 נשיא ארצות הברית ג'ון קנדי בחן שימוש במכה ראשונה במהלך משבר ברלין השני.

בעוד שמצב של השמדה הדדית מובטחת ממשיך לשרור בין המעצמות הגרעיניות הגדולות, ואף ייתכן ששורר באופן הדדי בין מעצמות אזוריות כהודו ופקיסטן, ביחס למדינות עם ארסנל גרעיני קטן יחסית כקוריאה הצפונית מתקפת מנע היא ישימה צבאית. מתקפת מנע גרעינית יכולה להיות ישימה גם כנגד מדינות כאיראן שהן מדינות סף גרעיניות.

== ראו גם ==
* השמדה הדדית מובטחת
* מכה שנייה

== קישורים חיצוניים ==
* 
==הערות שוליים==

קטגוריה:המלחמה הקרה
קטגוריה:תורת המשחקים
קטגוריה:אסטרטגיה
כריסטיאן אלברכט, דוכס הולשטיין-גוטורפ

כריסטיאן אלברכט, דוכס הולשטיין-גוטורפ (בגרמנית: Christian Albrecht von Schleswig-Holstein-Gottorf; 3 בפברואר 1641 - 6 בינואר 1695), היה דוכס הולשטיין-גוטורפ בין השנים 1695-1659.

==ביוגרפיה==
כריסטיאן אלברכט נולד ב-3 בפברואר 1641 בטירת גוטורפ, לפרידריך השלישי, דוכס הולשטיין-גוטורפ ולמריה אליזבת מסקסוניה, בתם של יוהאן גאורג הראשון, הנסיך הבוחר מסקסוניה ומגדלנה זיבילה, דוכסית פרוסיה.

בשנת 1659 מת אביו פרידריך השלישי, דוכס הולשטיין-גוטורפ, וכריסטיאן אלברכט ירש את נחלותיו ותאריו. עד מהרה הסתכסך כריסטיאן אלברכט עם כריסטיאן החמישי, מלך דנמרק, ובעקבות כך חיזק כריסטיאן אלברכט את קשריו עם שוודיה, ומאידך יחסיו עם דנמרק התדרדרו לשפל של ממש, ואפילו נישואיו עם פרדריקה אמליה מדנמרק, בתו של פרדריק השלישי, מלך דנמרק בשנת 1667, לא הועילו לשיפור היחסים. בשנת 1675 נאלץ כריסטיאן אלברכט לברוח מנחלותיו להמבורג, ורק בשנת 1689 הצליח לחזור אליהם, בסיועו של לאופולד הראשון, קיסר האימפריה הרומית הקדושה.

בשנת 1665 ייסד כריסטיאן אלברכט את אוניברסיטת קיל, ובשנת 1678 ייסד את בית האופרה אופר אם גנזמארקט. בנוסף העסיק כריסטיאן אלברכט את הצייר יירגן אבנס, אשר הועסק אף קודם לכן על ידי אביו, והעסיק אותו במשך כ-30 שנים.

ב-6 בינואר 1695 מת כריסטיאן אלברכט, ובנו פרידריך הרביעי, דוכס הולשטיין-גוטורפ ירש את נחלותיו ותאריו.

==משפחתו==
ב-24 באוקטובר 1667 התחתן כריסטיאן אלברכט עם פרדריקה אמליה מדנמרק, בתם של פרדריק השלישי, מלך דנמרק וסופיה אמליה מבראונשווייג-לינבורג, ממנה נולדו לו 4 ילדים:
* סופיה אמליה מהולשטיין-גוטורפ (1670–1710), התחתנה עם אוגוסט וילהלם, דוכס בראונשווייג-לינבורג
* פרידריך הרביעי, דוכס הולשטיין-גוטורפ (1671–1702)
* כריסטיאן אוגוסט מהולשטיין-גוטורפ, נסיך אויטין (1673–1726)
* מריה אליזבת, אם המנזר של קוידלינבורג (1678–1755)

== אילן יוחסין ==

== קישורים חיצוניים ==

* 

{| class="wikitable" align="center" style="margin:auto;"
|-
| colspan="3" align="center"| כריסטיאן אלברכט, דוכס הולשטיין-גוטורפ בית הולשטיין-גוטורפ נולד:3 בפברואר 1641 מת:6 בינואר 1695
|-
| rowspan="1" align="center"| פרידריך השלישי
| rowspan="1" align="center"| דוכסות הולשטיין-גוטורפ 1659–1695
| rowspan="1" align="center"| פרידריך הרביעי
|-
| rowspan="1" align="center"| פרידריך השלישי ופרדריק השלישי מדנמרק
| rowspan="1" align="center"| דוכסות שלזוויג דוכסות הולשטיין 1659–1695
| rowspan="1" align="center"| פרידריך הרביעי וכריסטיאן החמישי מדנמרק
|}

קטגוריה:דוכסים גרמנים
קטגוריה:אוניברסיטת קיל
קטגוריה:אבירי מסדר הפיל
קטגוריה:ילידי 1641
קטגוריה:נפטרים ב-1695
שמואל דוד יונגרייז

הרב שמואל דוד הלוי יונגרייז (ה'תקצ"ח, 1838 - כ"ב בטבת ה'תרנ"ב, 22 בינואר 1892) היה רב הונגרי רבה של פעהערדיארמאט וסביבותיה במשך שלושים וחמש שנים. תשובותיו בהלכה כונסו בספר "שו"ת מהרשד"ה".

==ביוגרפיה==
נולד לרב שרגא פייש הלוי יונגרייז אב"ד סעטשע , אמו הייתה בתו של הרב יהושע פאליק סודיץ, אב"ד סעטשען. בילדותו למד מפי אביו ובהמשך בישיבתו של הרב אהרן דוד דייטש בבאלאש-יארמוט, מחבר "גורן דוד". בבחרותו למד בישיבת פרשבורג אצל רבי אברהם שמואל בנימין סופר, ה"כתב סופר", ובתום לימודיו נסמך לרבנות.

בשנת ה'תרכ"א, 1861, נישא למלכה בת דודו, אחי אביו, הרב אשר אנשל יונגרייז מצ'נגר. שבע שנים לאחר נישואיו, ה'תרכ"ח, 1868, התמנה כרבה של יארמאט וראש הישיבה בה. נמסר כי היה צם בשעות היום, ולומד עם תלמידיו כשהוא מעוטר בטלית ותפילין. היה נוסע פעמיים בשנה לסיגט אל האדמו"ר רבי יקותיאל יהודה טייטלבוים. 

הרב יונגרייז נפטר באופן פתאומי לאחר שלושים וחמש שנות רבנות בכ"ב בטבת ה'תרנ"ב, 22 בינואר 1892, כשהיה בדרכו אל האדמו"ר ממונקאטש ר' שלמה שפירא. את מקומו ברבנות מילא בנו הרב אברהם בנימין הלוי יונגרייז. 

ספר השו"ת שלו, נדפס שנים לאחר פטירתו בניו יורק (ה'תשי"ח, 1958) בשם "שו"ת מהרשד"ה".

==לקריאה נוספת==
* הגאון ר' שמואל דוד יונגרייז זצ"ל אב"ד פ'דיארמאט, בתוך "שו"ת המאור - ב", ניו יורק תשל"ד, זיכרון בספר, עמ' רמז-רמח
* יצחק יוסף כהן, חכמי הונגריה והספרות התורנית בה, ירושלים: מכון ירושלים, תשנ"ז. לפי מפתח בעמ' 584 (יונגרייז, ר' שמואל דוד פעהער־ג'ארמאט)

==קישורים חיצוניים==
* 

קטגוריה:רבנים הונגרים
קטגוריה:ראשי ישיבה הונגרים
קטגוריה:מחברי ספרי שו"ת
זיקית ארוכת-אף

זיקית ארוכת-אף (שם מדעי: Calumma nasutum) היא מין של זיקית החיה במדגסקר על ענפי העצים. היא שייכת לסוג
זיקית מדגסקר שבו זיקיות גדולות כמו זיקית פארסון, אך היא קטנה בהרבה ממנה.
== מאפיינים ==
אורכה של זיקית זו רק 15 ס"מ, והיא בעלת צבעים ירוקים כהים עד אפורים עם גוון צהוב מצידי הגוף. הראש קטן ובעל עיניים גדולות צהובות והפה קטן. מעל החוטם ישנה קרן דקיקה וחרוטית בצבעים משתנים. הזיקית נעה על העץ עם כפותיה הרחבות ותופסת את הענפים.

היא קטנה וחיה ביערות של מדגסקר בחיפוש אחר חרקים קטנים שונים. זיקית זו צריכה להתמחות בחרקים קטנים יחסית ולעיתים אפילו אז החרק מצליח לברוח ממנה. היא תופסת את הטרף בלשונה הדביקה.

==ראו גם==
* הפארק הלאומי מרוג'ג'י

==קישורים חיצוניים==

== הערות שוליים ==

קטגוריה:בעלי חיים שתוארו ב-1836
קטגוריה:טקסונים שתוארו בידי אנדרה מרי קונסטון דומריל
קטגוריה:זיקיות
קטגוריה:זוחלים ביערות הגשם של מדגסקר
קטגוריה:מדגסקר: זוחלים
ג'בע (כרמל)

ג'בע (בערבית: جبع) היה כפר ערבי במחוז חיפה. הכפר היה ממוקם כ-18.5 קילומטרים דרומית לחיפה, בסמוך להר הכרמל, ובמרחק של 3.25 קילומטרים מזרחית לים התיכון. הכפר התפנה מיושביו ב-24 ביולי 1948, כחלק ממבצע שוטר במלחמת העצמאות. 

==היסטוריה==
===העת העתיקה===
עיקר האזכורים של הכפר מצויים בכתבים של ההיסטוריון היהודי יוסף בן מתתיהו, בן המאה ה-1 לספירה. הורדוס מלך יהודה בנה את הכפר לחיל הפרשים שלו במאה הראשונה לפני הספירה וקרא לו "עיר הפרשים".

===התקופה העות'מאנית===
בשנת 1517 סופחה ארץ ישראל לאימפריה העות'מאנית. על-פי רישום המס של 1596, הכפר היה שייך ל של עתלית, כחלק מה של הכפר לג'ון. בהתאם לרישום המס, בכפר גרו 18 משפחות, כולן מוסלמיות. על תושבי הכפר הוטל מס בשיעור קבוע של 25% על גידולים חקלאיים, ביניהם: חיטה, שעורה, פירות קיץ, עזים וכוורות דבורים, בנוסף לתשלומים נוספים, שנגבו לעיתים. סך כל המס היה 7,800 אקצ'ה.

השגריר הבריטי רוג'רס דיווח ב-1859 שחיים בכפר 150 תושבים, עם גידולים חקלאיים על שטח של 18 . 'סקר ארץ ישראל המערבית' של הקרן לחקר ארץ ישראל מ-1873 מצא כי: "ישנם שני קברי אבן אטומים בקצה הדרומי של הכפר, ואחד נוסף שלו חצר של 14 רגל מרובעת, בעומק של שתי רגל; שתי דלתות מובילות אל חדרי קבורה. באחד מאותם חדרים ישנם שלושה תאים לארונות קבורה על כל אחד מהקירות; בחדר השני ישנם שני תאים, מרווח של 5 רגל ושישה אינצ'ים, עם שני קברים מקבילים מתחת לקשת, עם הרגליים לכיוון החדר. על כן, זו היא דוגמת מעבר (השוו לשייח' אבריק). ישנן כמה מערות צפונית לכפר, ועוד קבר בראש העמק. אותו העמק יוצר את הגומחה שבה הכפר עומד". סקר ארץ ישראל המערבית מ-1882 מתאר את הכפר כך: "כפר קטן בגומחה שעל מדרון גבעה בקרבה למישור; הבתים עשויים בעיקרם מאבן. מחנה הסוקרים מוקם באחד מכרמי הזיתים שנמצאים מערבית לכפר ומתחתיו. אספקת המים של הכפר מגיעה מבאר בצד הצפון-מזרחי. הבאר מצוידת באבוס וגלגל. המקום נראה עתיק, ויש בו קברי אבן ומערות".

בג'בע היה בית-ספר יסודי לבנים, שהוקם על ידי העות'מאנים ב-1885.

===המנדט הבריטי===
לפי מרשם האוכלוסין הבריטי של 1922, בג'בע היו 523 תושבים, כולם מוסלמים. כמות התושבים גדלה לפי מרשם האוכלוסין של 1931 ל-762, שניים מתוכם נוצרים והשאר מוסלמים. כל התושבים התגוררו ב-158 בתים. לפי מרשם האוכלוסין של 1945, אוכלוסיית הכפר גדלה ל-1,140 תושבים, כולם מוסלמים, עם 7,012 דונמים. מתוכם, 450 דונמים היו מטעים, 4,255 שדות לגידול דגנים, ו-60 היו שטח בנוי. 

הכפר היה אחד משלושת היישובים<ref></ref> שכונו המשולש הקטן שתקפו את התחבורה היהודית למרגלות המורדות המערביים של הכרמל על כביש חיפה תל אביב הישן עד לחסימתה.

ניתן למצוא במקום היום קברי אבן ומאפיינים חקלאיים.

===לאחר 1948===
באזור הכפר נבנה מצפה עופר. המושב גבע כרמל בנוי קילומטר וחצי צפון-מערבית להריסות הכפר.

==קישורים חיצוניים==

==הערות שוליים==

קטגוריה:קהילות ויישובים ערביים שנחרבו במלחמת העצמאות
קטגוריה:יישובים במחוז חיפה
קטגוריה:יישובים ערביים המשמרים שם עברי
נועה גרומן

נועה גרומן (נולדה ב-11 בדצמבר 1988) היא זמרת-יוצרת ומוזיקאית ישראלית, הסולנית של להקת המטאל המתקדם Scardust, והמנצחת והמנהלת המוזיקלית של מקהלת Hellscore. פעילותה הבולטת ביותר כזמרת הייתה בין היתר בהופעות של האופרה הישראלית, התזמורת הפילהרמונית הישראלית, ולהקות מטאל כגון Therion, Amorphis, אורפנד לנד ונוספות.
גרומן גם מפיקה ועורכת וידאו עבור הפרויקטים המוזיקליים שלה.

== ביוגרפיה ==
נועה גרומן בצילום יח"ץ ללהקת [[Scardust.]]
גרומן למדה בצעירותה פסנתר וצ'לו והשתתפה בהרכבים ובתזמורות. בשנת 2004 הפכה משפחתה של גרומן ללהקה בשם "קול המשפחה". בשנת 2015 זכתה הלהקה המשפחתית במקום הראשון זכתה בתוכנית משפחה בהופעה בערוץ 24. "קול המשפחה" ניגנה במגוון סגנונות ביניהם רוק, פופ, פולק ומוזיקה ווקאלית.

בהיותה נערה החלה גרומן לקחת שיעורי פיתוח קול. לאחר שירותה הצבאי למדה טכניקות שירה וגראולינג מפלור ינסן.

בשנת 2012 הפיקה את מחזמר הפרינג' "אוטוקו בנזאי". בשנת 2013 השתתפה בשחזור של הפרויקט המוזיקלי משנות ה-70 ארץ טרופית יפה בשיתוף פעולה עם ביג בנד מודיעין, צמד הפרברים ויוריק בן דוד. בשנת 2014 הצטרפה לאנסמבל האקפלה 2for6.

בשנת 2015 הקימה גרומן את להקת המטאל Scardust יחד עם המוזיקאי אור דידי.

בשנת 2016 הצטרפה כסולנית להופעות החיות של להקת המטאל הישראלית אורפנד לנד, בין היתר הופיעה איתם בפסטיבל ואקן.

לקראת סוף 2016 ייסדה גרומן את מקהלת המטאל Hellscore.

ב-2017 התארחה כסולנית ב-"Pawn and Prophecy", אלבומו של מייק לפונד (בסיסט להקת סימפוני אקס) ולהקתו, "Mike Lepond's Silent Assassins.

בשנת 2018 התארחה כסולנית באלבומה של Amorphis, "Queen of Time".

=== מקהלת המטאל Hellscore ===
מקהלת Hellscore בשנת 2021
גרומן מנצחת על מקהלת המטאל Hellscore, שמונה כיום כ-40 זמרי מטאל ישראלים<ref></ref>. במסגרת המקהלה היא עיבדה רפרטואר שירי מטאל לביצועי א-קפלה. כמו כן, Hellscore משתתפת באופן קבוע באלבומים והופעות של להקות מטאל, כגון Amorphis, Ayreon, Therion, אורפנד לנד, Scardust והזמרת פאטי גורדי.

ב-2018 השתתפה המקהלה בפסטיבל Europa Cantat בעיר טאלין שבאסטוניה. במסגרתו ביצעה מספר הופעות ברחבי העיר.

ב-2019 השתתפה המקהלה בפסטיבל Aarhus Vocal Festival בעיר אורהוס שבדנמרק. במסגרת הפסטיבל הופיעה המקהלה על הבמה המרכזית וזכתה בפרס "העיבוד החדשני ביותר" בתחרות מקהלות בינלאומית.

במהלך שנות פעילותה הפיקה המקהלה מספר קליפים לביצועי האקפלה שלה. הבולטים מביניהם הם הקאבר לשיר "Unsainted" של להקת סליפנוט ומחרוזת שירי נייטוויש.

גרומן פועלת להפצת הסגנון מטאל-אקפלה על ידי קיום סדנאות בנושא ברחבי העולם. היא הוזמנה להרצות בדנמרק, נורווגיה, גרמניה ומדינות נוספות.

== גלריה ==
<gallery>
File:Noa Gruman at Zappa Tel-Aviv.jpg|2016
File:Noa-Gruman-2018-04-10-p095a.jpg|2018
קובץ:Unsainted.jpg|Hellscore, Unsainted. 2019.
קובץ:Scardust strangers.jpg|Scardust, Strangers. 2020
</gallery>

== קישורים חיצוניים ==

;ראיונות
* [http://www.metalist.co.il/InterviewPrivate.asp?id=639&lang=eng החוויה האפית של Scardust - ראיון עם נועה גרומן, סולנית Scardust], באתר מטאליסט הפקות, 8 בדצמבר 2015
* 
; וידאוקליפים
* 
* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרות ישראליות
קטגוריה:זמרים ישראלים
קטגוריה:מוזיקאי מטאל
קטגוריה:זמרי מטאל ישראלים
קטגוריה:ישראליות שנולדו ב-1988
קטגוריה:ישראלים שנולדו ב-1988
פרדריקה אמליה, נסיכת דנמרק

פרדריקה אמליה, נסיכת דנמרק (בדנית: Frederikke Amalie af Danmark; 11 באפריל 1649 – 30 באוקטובר 1704), הייתה בתו של פרדריק השלישי, מלך דנמרק ואשתו של כריסטיאן אלברכט, דוכס הולשטיין-גוטורפ.

==ביוגרפיה==
פרדריקה אמליה נולדה ב-11 באפריל 1649 בקופנהגן, לפרדריק השלישי, מלך דנמרק ולסופיה אמליה מבראונשווייג-לינבורג, בתם של גאורג, דוכס בראונשווייג-לינבורג ואנה אלאונורה מהסן-דרמשטדט.

ב-24 באוקטובר 1667 התחתנה פרדריקה אמליה עם כריסטיאן אלברכט, דוכס הולשטיין-גוטורפ, כחלק מהסכם שלום בין דנמרק להולשטיין-גוטורפ, אולם המלחמות המשיכו בין המדינות. נישואי הזוג לא היו מוצלחים, ובעלה התעלל בה בקביעות, בעקבות המתח בינו לאחיה כריסטיאן החמישי, מלך דנמרק. מאידך בית המלוכה הדני התייחס לפרדריקה אמליה בחיבה, ודאג לשלוח לה מתנות לחיזוק הקשר עמה. בני הזוג ביקרו פעמיים בשוודיה אצל אחותה אולריקה אלאונורה, נסיכת דנמרק ובעלה קרל האחד עשר, מלך שוודיה, והתקבלו בצורה יפה ובמסיבות גדולות.

בשנת 1695 מת בעלה כריסטיאן אלברכט, דוכס הולשטיין-גוטורפ, ובנה פרידריך הרביעי, דוכס הולשטיין-גוטורפ ירש את נחלותיו ותאריו. ב-30 באוקטובר 1704 מתה פרדריקה אמליה בקיל, אולם אף בעת הלווייתה נוצר מאבק בין בניה שהיו אנטי-דניים לקרובי משפחתה איך לצלצל בפעמונים, וכמעט פרצה בעקבות כך מלחמה.

==משפחתה==
ב-24 באוקטובר 1667 התחתנה פרדריקה אמליה עם כריסטיאן אלברכט, דוכס הולשטיין-גוטורפ, ממנו נולדו לה 4 ילדים:
* סופיה אמליה מהולשטיין-גוטורפ (1670–1710), התחתנה עם אוגוסט וילהלם, דוכס בראונשווייג-לינבורג
* פרידריך הרביעי, דוכס הולשטיין-גוטורפ (1671–1702)
* כריסטיאן אוגוסט מהולשטיין-גוטורפ, נסיך אויטין (1673–1726)
* מריה אליזבת, אם המנזר של קוידלינבורג (1678–1755)

== אילן יוחסין ==

==קישורים חיצוניים==

* 

קטגוריה:נסיכות דניות
קטגוריה:ילידות 1649
קטגוריה:נפטרים ב-1704
רק עוד לילה אחד

רק עוד לילה אחד הוא אלבומה הראשון בשפה העברית של הזמרת-יוצרת הישראלית יסמין לוי. האלבום יצא לאור ב-9 במרץ 2017 על ידי חברת התקליטים אדמה מיוזיק גרופ. מהאלבום התפרסמו שלושה סינגלים כאשר הבולט מביניהם הוא "תני לעצמך להיות יפה", אשר זכה להצלחה רבה בארץ, וביוטיוב. לשניים מתוך ארבעת הסינגלים יצאו ווידאו קליפים.

הקליפ לסינגל השלישי מהאלבום "ביום האחרון של דצמבר", צולם בתל אביב, כמה ימים לפני שהרסו את כיכר דיזנגוף והמזרקה של האגם.

== רקע ==
את האלבום הקליטה יסמין בין השנים 2016–2017, וב-9 במרץ 2017, נודע לציבור הרחב כי האלבום יראה אור, וכך היה. לפני צאת האלבום הוציאה יסמין את הסינגל הראשון ממנו "תני לעצמך להיות יפה". הסינגל זכה להצלחה רבה בישראל, ולווידאו קליפ נלווה שגרף כמות נכבדת של צפיות.<ref></ref> הסינגל השני "שמועות" יצא בדצמבר, ללא קליפ, וזכה להצלחה. ב-15 בפברואר 2017, יצא לאור הסינגל השלישי מן האלבום, "ביום האחרון של דצמבר". הסינגל לווה בווידאו קליפ מצליח שצולם בכיכר דיזנגוף. ב-27 באוגוסט יצא לאור הסינגל הרביעי "כמו הרוח".<ref></ref>

האלבום הוא האלבום העברי הראשון של יסמין,<ref></ref> כאשר לפניו יצאו שבעה אלבומים בשפה הספרדית והאנגלית.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי יסמין לוי
קטגוריה:אלבומים בעברית
מחוז קאוואן

מחוז קאוואן (באנגלית: County Cavan, באירית: Contae an Chabháin) הוא מחוז באירלנד. המחוז ממוקם בפרובינציית אלסטר, ובירת המחוז היא העיר קאוואן, על שמה הוא נקרא. לפי מפקד אוכלוסין משנת 2016, מתגוררים במחוז כ-76,092 תושבים, רובם נוצרים קתולים. המחוז גובל במחוז מית' מדרום מזרח, במחוז לונגפורד מדרום מערב, במחוז ליטרים ממערב, במחוז מונאהן מצפון מערב, ובמחוז פרמנה שבצפון אירלנד מצפון.

מקורות נהר שאנון מתחילים בהרים שבמחוז קאוואן. המחוז ידוע בכינוי ״ארץ האגמים״ מאחר שבשטחו ישנם כ-365 אגמים שונים, כשהגדול ביניהם הוא לוך שילין. על אף שמבחינה היסטורית המחוז היה שייך לפרובינציית קונכט, עם הפיכתו הרשמית למחוז בשנת 1584 הוחלט על העברתו לפרובינציית אלסטר. אזורים מסוימים בקאוואן נפגעו בצורה קשה מרעב תפוחי האדמה הגדול באירלנד, בעיקר מהתפרצותן של מחלות כמו טיפוס וחולרה. אוכלוסיית המחוז צנחה בהדרגתיות מאז הרעב ועד לאמצע המאה ה-20 - אם בשנת 1841 התגוררו במחוז כ-243,158 תושבים, בסוף המאה ה-19 התגוררו בו כ-97,541 תושבים בלבד, ואילו עד שנות ה-70 של המאה ה-20 חלה ירידה נוספת והתגוררו בו כ-52,618 תושבים. עלייה החלה להרשם רק משנות ה-80 של המאה ה-20, למרות שעד היום לא הצליחה אוכלוסיית המחוז להתאושש, והיא עומדת על פחות מ-40% מאוכלוסייתו המקורית. השפה המדוברת במחוז היא אנגלית, כשרק כ-35% מאוכלוסייתו יודעים לדבר באירית בצורה כזו או אחרת. פרט למחוז ליש, גידול האוכלוסין במחוז הוא הגבוה ביותר באירלנד.

==קישורים חיצוניים==

* 
* 

קטגוריה:אלסטר
קאוואן
יחסי אסטוניה–קנדה

יחסי אסטוניה–קנדה הם היחסים הדיפלומטיים הרשמיים שבין רפובליקת אסטוניה לבין קנדה. בקנדה חיים בין 22,000 ל-25,000 מהגרים אסטונים.

== היסטוריה ==
קנדה הכירה באסטוניה לראשונה ב-1922, מעולם לא הכירה בכיבוש הסובייטי וכשזו קיבלה עצמאות ב-1991 הייתה קנדה בין המדינות הראשונות להכיר בה מחדש ולכונן איתה יחסים דיפלומטיים.

קנדה הייתה המדינה הראשונה לאשר בנאט"ו בשנת 2004, את הצטרפותה של אסטוניה לארגון.

בשנת 2007 חתמו שתי המדינות על פטור מוחלט מאשרות כניסה למדינה, אזרחים קנדים רשאים להיכנס לאסטוניה בכל זמן ואזרחים אסטונים רשאים להיכנס לקנדה בכל זמן וללא הגבלה.

== ייצוג ==
* אסטוניה מיוצגת בקנדה באמצעות שגרירות שהיא מחזיקה באוטווה, בירת המדינה ובאמצעות ארבע קונסוליות כבוד שהיא מחזיקה בטורונטו (2 קונסוליות), ונקובר ומונטריאול.
* קנדה אינה מיוצגת באסטוניה בדרג השגרירות אלא דרך שגרירות שהיא מחזיקה בריגה, בירת לטביה. במישור הקונסולרי מיוצגת קנדה באסטוניה באמצעות קונסולית כבוד שהיא מחזיקה בטאלין.

== יחסים כלכליים ==
בשנת 2015, ייצאה קנדה לאסטוניה סחורה בשווי 23.8 מיליון דולר שכללה בעיקר משאיות משלוחים, סרטנים, טלסקופים ואזעקות לבית. באותה השנה ייצאה אסטוניה לקנדה סחורה בשווי 95 מיליון דולר אמריקאי שכללה בעיקר נפט, שמן, מוצרי טלפוניה, קמח ומזרנים.

== קישורים חיצוניים ==

* [https://web.archive.org/web/20070718101658/http://www.vm.ee/eng/kat_176/4726.html Estonian Ministry of Foreign Affairs about relations with Canada]
* [https://web.archive.org/web/20090125191919/http://geo.international.gc.ca/cip-pic/geo/estonia-en.aspx Canadian Ministry of Foreign Affairs and International Trade about relations with Estonia]
* [http://www.canadainternational.gc.ca/baltic_states-pays_baltes/bilateral_relations_bilaterales/estonia_relations_estonie.aspx?lang=eng, Minstry of Foreign Affairs Of Canada]
== הערות שוליים ==
יחסי מרוקו–קנדה

יחסי מרוקו–קנדה הם היחסים הדיפלומטיים הרשמיים שבין ממלכת מרוקו לבין קנדה. שתי המדינות כוננו את יחסיהן הדיפלומטיים עם עצמאותה של מרוקו בשנת 1956. שתי המדינות הן חברות מלאות בלה פרנקופוני. בקנדה חיים 100,000 מהגרים מרוקאים.

== ייצוג ==
* מרוקו מיוצגת בקנדה באמצעות שגרירות שהיא מחזיקה באוטווה, בירת המדינה, וקונסוליה כללית שהיא מחזיקה במונטריאול, אחת הערים הגדולות בה.
* קנדה מיוצגת במרוקו באמצעות שגרירות שהיא מחזיקה ברבאט, בירת מרוקו.

== קישורים חיצוניים ==
<div class="mw-content-ltr">
* [https://web.archive.org/web/20090125175418/http://geo.international.gc.ca/cip-pic/geo/morocco-en.aspx Canadian Ministry of Foreign Affairs and International Trade about relations with Morocco]
* [http://webarchive.bac-lac.gc.ca:8080/wayback/20070220184657/http://www.rabat.gc.ca/menu-en.asp Canadian embassy in Rabat]
* [https://web.archive.org/web/20141129054054/http://www.ambamaroc.ca/ Moroccan embassy in Ottawa]
* [http://www.canadainternational.gc.ca/morocco-maroc/bilateral_relations_bilaterales/canada_morocco-maroc.aspx?lang=eng Canada-Morocco Relations, The Embassy Of Canada in Morocco and Mauritania]
</div>